User:Caranthir26/sandbox

நவீன சிங்கையின் கண்டுபிடிப்பு முன்பு சிங்கப்பூர் ‘தெமாசெக்’ என்ற பெயரால் அழைக்கப்பட்டது. அத்தீவு ‘டாச்’ அரசாங்கத்தால் மறைமுகமாக ஆட்சி செய்யப்பட்டது. அக்காலத்தில் சீனாவுக்கும் பிரிட்டிஷ்காரர்களால் ஆட்சி செய்யப்பட்ட இந்தியாவுக்கும் இடையே வர்த்தகம் அதிகரித்தது. அதனால் பிரிட்டிஷ்காரர்களுக்குத் தென்கிழக்கு வட்டாரத்தில் (மலாக்கா நீரிணை) ஒரு வர்த்தக மையம் தேவைப்பட்டது. அப்போது தென்கிழக்காசியப் பகுதியில் செயல்பட்டு வந்த இரண்டு வர்த்தக மையங்களான பென்கூலனும் பினாங்கும் மலாக்கா நீரிணை வட்டாரத்திலிருந்து மிகத் தொலைவில் இருந்தன. கண்டுபிடிப்பு ஆகையால், ஜாவா மற்றும் பென்கூலனின் ஆளுநராகப் பணியாற்றிய திரு ஸ்டாம்ஃபாட் ராஃபிள்ஸ், தனது மேலதிகாரிகளிடம் பேசி ஒரு புதிய வர்த்தக மையத்தைக் கண்டுபிடிக்கும் பயணத்தை மேற்கொண்டார். அப்போதுதான் சிங்கைத் தீவு அவரது கண்ணகளில் பட்டது. ஜொகூர் மன்னர்களின் பொறுப்பில் இருந்த சிங்கப்பூர் அப்போது வரு சிறு மீன்பிடி கிராமமாக இருந்தது. அந்த மன்னர்களுக்கிடையே ஏற்பட்ட அதிகாரப் போராட்டத்தைத் தனக்குச் சாதகமாக்கிக்கொண்டு அவர் சிங்கையில் ஒரு வர்த்தக மையத்தை அமைத்தார். அந்த ஒப்பந்தம் 6 பிப்ரவரி 1819 ஆம் தேதி மாற்றப்பட்டு சிங்கை பிரிட்டிஷ் கைவசம் வந்தது. அதன் சிறப்பான புவியியல் அமைப்பு, பாதுகாப்பான கடல், அதை குறுகிய காலத்திலேயே சுறுசுறுப்புமிக்க வர்த்தக மையமாக மாற்றியது. ஜப்பானியர் ஆட்சி பல ஆண்டுகளுக்குப் பின் இரண்டாம் உலகப் போர் நடைபெற்றபோது 15 பிப்பரவரி 1942 –ல் ஜப்பானியர்களின் கைவசம் வந்தது. பிரிட்டிஷ், இந்திய, மலாயா மற்றும் ஆஸ்திரேலியப் படைகளை வீழ்த்தி ஜப்பான் சிங்கையைக் கைப்பற்றியது. அப்போது சிங்கை ‘சியோனான் தோ’ என்று அழைக்கப்பட்டது. அந்தக் காலத்தில் சிங்கை பல கொடுமைகளைக் கண்டது. இரண்டாம் உலகப்போரின் இறுதியில் தோல்வியிற்ற ஜப்பான் 12 செப்டம்பர் 1945 ஆம் ஆண்டு மீண்டும் சிங்கை பிரிட்டிஷ் வசம் வந்தது. மலேசியாவில் இணைப்பும் பிரிவும் சிங்கை 1963 –ல் மலேசியாவுடன் இணைந்து பிரிட்டிஷாரிடமிருந்து விடுதலை பெற்றது. ஆனால், மலேசியாவின் அரசியல் கட்சிகளுக்கும் சிங்கையின் அரசியல் கட்சிகளுக்குமிடையில் கருத்து வேறுபாடுகள் ஏற்பட்டதால் 9 ஆகஸ்ட் 1965 - ல் மலேசியாவிடமிருந்து பிரிந்து தன்னாட்சி பெற்ற சுதந்திர நாடாக மாறியது சிங்கப்பூர். வளர்ச்சியை நோக்கி எந்த இயற்கை வளமும் இல்லாத, மனித வளத்தை மட்டுமே நம்பியிருந்த நாடு தனித்து நின்றது. அப்போதைய நாட்டுத் தலைவராக இருந்த திரு லீ குவான் யூ அவர்கள் மனந்தளராது இன்றைய வளர்ச்சிக்கும் சிறப்புக்கும் வித்திட்டார். தொலைநோக்குச் சிந்தனையுடன், முறையான திட்டங்கள் வகுத்து, உழைப்பையும் தன்னம்பிக்கையும் அடிப்படையாகக் கொண்டு நாட்டை முன்னேற்றினார் என்று சொல்ல வேண்டும். தனி நாடாக நின்ற சிங்கையில் அப்போது எண்ணற்ற பிரச்சினைகள் இருந்தன. வேலைப்பற்றாக்குறை, இடப்பற்றாக்குறை, இயற்கை வளமின்மை, இன மத கலவரங்கள் என்று பலவற்றைச் சந்தித்தது. தேசிய இராணுவப்படை முதலில் ஒரு வலுவான இராணுவப்படை தேவைபட்டது. இல்லாவிட்டால் பக்கத்தில் உள்ள பெரிய நாடான இந்தோனீசியாவால் தாக்கப்படும் அபாயம் இருந்தது. மேலும் மலேசியாவும் சிங்கையின் நிலையை ஒரு காரணமாக வைத்து தன்வசம் ஆக்கிக்கொள்ள வாய்ப்புகள் இருந்தன. எனவே 1967 ஆம் ஆண்டு சொந்த இராணுவப் படை அமைக்கப்பட்டது. 18 வயது நிரம்பிய ஆண் மக்கள் தேசிய சேவைப் பயிற்சிகளை மேற்கொண்டனர். அது இன்றுவரை தொடர்கிறது.

21 செப்டம்பர் 1945 ஆம் ஆண்டு ஐக்கிய நாட்டுச் சபையில் உறுப்பு நாடாகச் சிங்கை சேர்ந்தது. அதே ஆண்டு ‘காமன்வெல்த்’ நாட்டுக் குழுவிலும் உறுப்பினராகச் சேர்ந்தது. சிங்ககையின் பொருளாதார நிலையை மேம்படுத்த அப்போதைய நிதி அமைச்சர் கோ கெங் சுவீ அவர்கள் ‘பொருளாதார வளர்ச்சி மன்றம்’ ஒன்றை அமைத்தார். பல செயல்திட்டங்களைத் தீட்டிப் படிப்படியாகச் சிங்கையின் வளர்ச்சிக்கு வழிவகுத்தார். மனித வளத்தை மேம்படுத்தி திறமையான தொழிலாளர்களை உருவாக்குவதற்கு ஆங்கிலக் கல்வி கட்டாயமாக்கப்பட்டது. பின்னர் சொந்த அடையாளங்களைக் கட்டிக்காக்க வேண்டும் என்பதற்காகத் தாய்மொழிக் கல்வியும் கட்டாயமாக்கப்பட்டது. வீட்டு வசதிகளைப் பெருக்க, நோய் மற்றும் குற்றங்களைக் குறைக்க அமைச்சுகள் பல திட்டங்களை மேற்கொண்டன. வீடமைப்பு வளர்ச்சிக் கழகம் அடுக்கு மாடி வீடுகளை மிகவும் பாதுகாப்பாகக் கட்டத் தொடங்கின. முழுமைத் தற்காப்பு, போக்குவரத்து வசதிகள், மேம்பட்ட கல்வி, திறமை வாய்ந்த தொழில்வளம், நிலையான சட்டதிட்டங்கள், இன நல்லிணக்கம், உயரிய ஆரோக்கியம், மூத்தோர் பராமரிப்பு, குடும்ப வளர்ச்சி, சுற்றுச்சூழல் பாதுகாப்பு, தகவல் தொழில்நுட்ப வளர்ச்சி, கட்டுப்பாடுகள், நிலையான அரசு என்று இன்று சிங்கை நாடு உலகினுக்கே ஒரு நல்ல எடுத்துக்காட்டாகத் திகழ்கிறது. நவீன சிங்கையின் தந்தை - லீ குவான் யூ - வாழ்க்கை : லீ குவான் யூ, செப் 16ம் தேதி 1923 இல் சிங்கப்பூரில் வசதியான சீனக் குடும்பத்தில் பிறந்தார். இரண்டாம் உலகப்போர் முடிந்த பின்னர் ,1950 இல், கேம்ப்ரிட்ஜ் பிட்ஸ் வில்லியம் காலேஜில் சட்டம் பயின்றார். 1954 இல் மக்கள் செயல் கட்சியின் செக்ரட்டரி ஜெனரல் ஆனார். 1955 இல் சிங்கப்பூரின் புதிய அரசியல் சட்டம் அமலாகக் காரணமாக இருந்தார் . அப்போது நாடாளுமன்ற உறுப்பினர் எண்ணிக்கை, நியமன உறுப்பினரையும் சேர்த்து 32 ஆக உயர இவரே கார.மலேசியாவிலிருந்து திடீரென பிரிந்தபோது , கண்ணீரோடு ஆட்சிப் பொறுப்பை ஏற்றுக் கொண்டு , தனது தொலை நோக்குச் சிந்தனையால் நவீன சிங்கப்பூரை உருவாக்கினார் .1959 முதல் தொடர்ந்து 1990 வரை , உலகின் நீண்ட காலப் பிரதமர் என்ற வரலாற்றைப் பெற்றார் .12 நவம்பர் 1954 இல் மக்கள் செயல் கட்சி தொடங்கிய நாளிலிருந்து இன்று வரை அக் கட்சியே, அங்கு ஆட்சி புரிந்து வருகிறது .1992 வரை அக் கட்சியின் செக்ரட்டரி ஜெனரலாக இருந்தார் .5,ஜூன் 1959 இல் லீ. முதல் பிரதமர் ஆனார். 1963 இல் மலேசிய பெடரெசனில் இணைய பாடுபட்டார். 1965 ஆகஸ்ட் 7 இல் மலேசியாவிலிருந்து பிரிய ஒப்பந்தம் ஏற்படக் காரணமாக இருந்தார். அதன் பிறகு சுயாட்சி பெற்ற சுதந்திரக் குடியரசு எனப் பிரகடனப் படுத்தினார். வெளிநாட்டு மூலதனத்தை பெருக்க முற்பட்டார். 1968, 1972, 1976, 1980 ஆகிய தேர்தலில் இவரது மக்கள் செயல் கட்சி மகத்தான வெற்றி பெற்றது. இன்றுவரை இக்கட்சியே ஆட்சியில் உள்ளது. .இவருக்கு இரு மகன்கள், ஒரு மகள் உள்ளனர். மூத்த மகன்  லீ சியான் லூங் தான் இன்றைய பிரதமர். 2015 ஆம் ஆண்டு மார்ச் மாதம் 23 ஆம் தேதி சிங்கப்பூரின் தேசத் தந்தை இவ்வுலகைவிட்டுப் பிரிந்தார். பிரிந்தாலும் அவரது வழி வந்தவர்கள் நாட்டைச் சிறப்பாகவே ஆண்டு வருகின்றார்கள்.

சுத்தத்தை போற்றியவர்: சிங்கப்பூரின் தந்தை என்றழைக்கப்படும் லீ க்வான் யூ, சுத்தத்தை அதிகம் விரும்பியவர். அவர் பிரதமராக பதவி வகித்த காலங்களில் ஆயிரக்கணக்கான தொண்டு ஊழியர்களுடன் தானும் இணைந்து, சிங்கப்பூர் நகரத்தின் தெருக்கை கூட்டி சுத்தம் செய்தார். . இதற்கு பின்னரே, சிங்கப்பூர் மக்கள் சுத்தம் குறித்த அவசியத்தை உணரத் துவங்கினர். இன்று, சிங்கப்பூர் நகரம் தூய்மையாக இருப்பதன் பின்னணி இதுதான்.

அனைவருக்கும் வீடு: சிங்கப்பூரில் வசிக்கும் அனைவருக்கும் வீடு என்பதை தனது லட்சியமாக கொண்டிருந்தார் லீ க்வான் யூ. அந்த காலத்தில், சிங்கப்பூர் எதிர்நோக்கியிருந்த முக்கிய, சிக்கலான பிரச்னைகளில் ஒன்று குடியிருப்புக்ஆ. ஓட்டுக்குடித்தனங்களில் தான் மக்கள் வாழ்ந்தனர்.பிரிட்டிஷ் குழு ஒன்று அளித்த அறிக்கையில், உலகின் மிக மோசமான சேரிகளை கொண்ட இடம் சிங்கப்பூர் என்று குறிப்பிடப்பட்டது. மேலும், இது நாகரீக சமுதாயத்திற்கு ஒரு அவமானம் என்றும் அறிக்கை சுட்டிக்காட்டியது. வெகுண்டு எழுந்த லீ, தான் பிரதமர் ஆனவுடன், கடந்த 1960ம் ஆண்டில், வீடமைப்பு வளர்ச்சி கழகத்தை துவக்கி, ஐந்தே ஆண்டுகளுக்குள் 54 ஆயிரம் குடியிருப்புக்களை உருவாக்கினார். இதனால், இன்று சிங்கப்பூரில் வசிக்கும் 82 சதவீத மக்கள் சொந்த அல்லது வீடமைப்பு வளர்ச்சி கழக வீடுகளில் வசிக்கின்றனர். லீயின் இந்த சாதனை இன்று வரை உலகளவில் போற்றப்படுகிறது. பாதுகாப்புக்கு அடித்தளமிட்டவர்: குட்டி நாடாக இருந்தாலும், பலமிக்க ராணுவத்தை கொண்டதாக உள்ளது சிங்கப்பூர். இதற்கு லீயின் முன்னெச்சரிக்கை நடவடிக்கையே காரணம் ஆகும். கடந்த 1963ம் ஆண்டு, சிங்கப்பூரை இந்தோனேஷியா படை தாக்கியது. அந்த தாக்குதலை எதிர்கொள்ள முடியாமல் சிங்கப்பூர் தவித்தது. இந்த தாக்குதலுக்கு பின்னர், பலமான ராணுவத்தை உருவாக்க நினைத்தார் லீ. உடனடியாக கட்டாய ராணுவ சேவை திட்டத்தை அமல்படுத்தினார். 1967ம் ஆண்டு சிங்கப்பூரில் கட்டாய ராணுவ சேவை அறிமுகமானது. இதனால், சிங்கப்பூர் ராணுவம் பலம் கொண்டதாக மாறியது. அவருக்குப் பிறகும் வளர்ச்சி வேகத்தைத் தாக்குப் பிடித்து சிங்கையின் ஆட்சியாளர்கள் இந்தத் தொழில்நுட்ப யுகத்தில் பீடு நடை போடுகிறார்கள். அறிவார்ந்த நமர உருவாக்கம், சிங்கைப் பாதுகாப்பு, முதியோர் நலத் திட்டங்கள், இணையக் குற்றங்களைக் கண்காணித்தல், தொழில்வளங்களைப் பெருக்குதல், தண்ணீர் பற்றாக்குறையைச் சமாளிக்கும் வழிகளைக் காணுதல் என்று எதையும் முன்கூட்டியே திட்டமிட்டுச் செயல்பட்டு வருவது நமக்குக் கிடைத்த பெருமையே. தொகுப்பு – P N கௌத்தம் (JC 1) Yishun Junior College நன்றி - https://en.wikipedia.org/wiki/Founding_of_modern_Singapore https://en.wikipedia.org/wiki/Lee_Kuan_Yew